cyanic-selkie/wikianc huggingface dataset:
สมบัติ คุรุพันธ์
ตำแหน่งทางการกีฬา
-   ประธานสมาพันธ์ฟุตบอลนักเรียนแห่งเอเชีย
-   ประธานคณะกรรมการอำนวยการฟุตบอลลีกภูมิภาค
ตำแหน่งคณะกรรมการสภามหาวิทยาลัย
-    คณะกรรมการสภาสถาบันการพลศึกษา
-    คณะกรรมการสภามหาวิทยาลัยราชภัฏสวนสุนันทา
-    คณะกรรมการสภามหาวิทยาลัยศรีปทุม
รางวัลยกย่องเชิดชูเกียรติ
-    ศิษย์เก่าดีเด่นวิทยาลัยพลศึกษาจังหวัดมหาสารคาม มหาวิทยาลัยศรีนครินทรวิโรฒ คณะสาธารณสุขศาสตร์ มหาวิทยาลัยมหิดล
-    รางวัล “คนดีศรีเมืองลือ” “คนดีศรีอำนาจเจริญ” “คนดีศรีอีสาน”
-    ข้าราชการดีเด่น  ผู้บริหารดีเด่น
-    ผู้บริหารสมาคมกีฬาดีเด่น  ผู้ทรงคุณค่าด้านการกีฬา  ผู้ทรงคุณค่าในการส่งเสริมกีฬานักเรียนอาเซียน
ตำแหน่งหน้าที่รับผิดชอบปัจจุบัน
-    กรรมการผู้ทรงคุณวุฒิ ในคณะกรรมการนโยบายกีฬาแห่งชาติ
-    กรรมการผู้ทรงคุณวุฒิ ในคณะกรรมการกีฬามหาวิทยาลัยแห่งประเทศไทย
-    นายกสมาคมกีฬาแฮนด์บอลแห่งประเทศไทย
-    ประธานสมาพันธ์กีฬาแฮนด์บอลแห่งอาเซียน
-    คณะกรรมการบริหารสมาพันธ์แฮนด์บอลแห่งเอเชีย
-    นายกสมาคมศิษย์เก่ามหาวิทยาลัยศรีนครินทรวิโรฒ
-    รองประธานมูลนิธิ ศาสตราจารย์นายแพทย์ บุญสม  มาร์ติน
-    ประธานมูลนิธิ สมบัติ  คุรุพันธ์
สรุปผลงานริเริ่ม/สร้างสรรค์/ดีเด่น
เป็นชาวจังหวัดอำนาจเจริญคนแรก และจังหวัดอุบลราชธานี คนที่ 5 ที่รับราชการได้รับแต่งตั้งให้ดำรงตำแหน่งสูงสุดของข้าราชการ คือ “ปลัดกระทรวง” ปฏิบัติราชการด้วยการ “ทุ่มเท เสียสละ ซื่อสัตย์สุจริต อุทิศตน       มีความริเริ่มสร้างสรรค์ แก้ไขปัญหา” และพัฒนาการดำเนินงานให้เจริญก้าวหน้า มีผลงานเป็นที่ประจักษ์ อย่างเป็นรูปธรรม เกิดประโยชน์สูงสุดต่อการพัฒนาคน สังคม และประเทศชาติ อย่างยั่งยืน โดยสรุปดังนี้
ด้านการปฏิรูปและการพัฒนาองค์กร
เป็นผู้นำการเปลี่ยนแปลงทั้งทางด้านการปรับปรุง และพัฒนาโครงสร้างการบริหาร ระบบการดำเนินงาน การพัฒนาบุคลากร การนำนวตกรรมและเทคโนโลยีมาใช้ในการแก้ไขปัญหา และพัฒนาการดำเนินงานอย่างมีประสิทธิภาพ ประสิทธิผล คุ้มค่า โปร่งใส ตรวจสอบได้ และการบริหารอย่างมีส่วนร่วมและบูรณาการ เพื่อให้บรรลุวัตถุประสงค์ และเจตนารมณ์ของการบริหารบ้านเมืองที่ดี สร้างความเชื่อถือให้กับประชาชน มีการบูรณาการในการดำเนินงานกับหน่วยงานที่เกี่ยวข้องในทุกระดับ อาทิ จัดโครงการส่งเสริมกีฬานักเรียน นักศึกษา เยาวชน และประชาชน ในชุมชนและสถานศึกษาในทุกภูมิภาค โครงการความร่วมมือในการจัดการศึกษาในระดับปริญญาตรีในวิทยาลัยพลศึกษา ร่วมกับมหาวิทยาลัยราชภัฏ และสถาบันอุดมศึกษาอื่นๆ ยกระดับการจัดการศึกษาของวิทยาลัยพลศึกษาให้เป็นสถาบันอุดมศึกษา เปลี่ยนชื่อจาก “วิทยาลัยพลศึกษา” เป็น “สถาบันการพลศึกษา” จัดตั้งโรงเรียนกีฬาเพื่อจัดการศึกษาพิเศษสำหรับนักเรียน  ที่มีความสามารถพิเศษทางการกีฬา ปฏิรูปโครงสร้างและอำนาจหน้าที่ความรับผิดชอบของ “สำนักงานพัฒนาการกีฬาและนันทนาการ” ให้สอดคล้องกับสภาพปัญหา      ความต้องการ ภารกิจ พันธกิจ และยุทธศาสตร์ชาติ ดำเนินการเสนอเปลี่ยนชื่อ “สำนักงานพัฒนาการกีฬาและนันทนาการ” กลับมาใช้ชื่อ “กรมพลศึกษา” เป็นกรมพลศึกษายุคใหม่ ที่มีระบบการบริหารจัดการที่ทันสมัย ครอบคลุมทุกด้าน ทุกกิจกรรม และทุกกลุ่มเป้าหมาย ทั้งภายในประเทศ และระหว่างประเทศ ได้รับแต่งตั้งให้ดำรงตำแหน่ง “อธิบดีกรมพลศึกษา” ยุคใหม่ ในสังกัดกระทรวงการท่องเที่ยวและกีฬา คนแรก
ด้านการส่งเสริมการพลศึกษา
มีบทบาทสำคัญในการจัดการศึกษาด้านการพลศึกษา ทั้งการจัดการศึกษาด้านการพลศึกษาในระบบโรงเรียน ในระดับประถมศึกษา มัธยมศึกษา วิทยาลัยพลศึกษา สถาบันการพลศึกษา การจัดการศึกษาด้านพลศึกษา    และการกีฬาสำหรับนักเรียนที่มีความสามารถพิเศษทางการกีฬา และผู้ด้อยโอกาส อาทิ การจัดหลักสูตรการเรียนการสอนในวิทยาลัยพลศึกษา และเปิดสอนปริญญาตรีในวิทยาลัยพลศึกษา การยกระดับของวิทยาลัยพลศึกษา    เป็นสถาบันการพลศึกษา การจัดการศึกษาพิเศษ สำหรับนักเรียนที่มีความสามารถพิเศษทางด้านการกีฬา โดยเป็นผู้อำนวยการโครงการจัดตั้งโรงเรียนกีฬาจังหวัดสุพรรณบุรี ซึ่งเป็นโรงเรียนกีฬาแห่งแรกของประเทศไทย         และเป็นอาจารย์ใหญ่โรงเรียนกีฬาคนแรกของประเทศไทย ส่งเสริมการพลศึกษาและการกีฬาในโรงเรียนตำรวจตระเวนชายแดน การส่งเสริมกีฬาในสถานพินิจเด็ก ปฏิรูปและพัฒนาการจัดการแข่งขันกีฬานักเรียน โดยปรับเปลี่ยนชื่อการแข่งขันจากการแข่งขันกีฬานักเรียนแห่งประเทศไทย เป็นการแข่งขันกีฬานักเรียนแห่งชาติ จัดการแข่งขันกีฬานักเรียนคนพิการแห่งชาติ ริเริ่มให้มีการจัดการแข่งขันกีฬาเด็กเล็ก การแข่งขันกีฬาโรงเรียนตำรวจตระเวนชายแดน เป็นผู้เสนอและริเริ่มให้มีการจัดการแข่งขันมหกรรมกีฬานักเรียนอาเซียน และเป็นเจ้าภาพจัดการแข่งขันกีฬานักเรียนอาเซียน ครั้งที่ 1 จนได้รับรางวัลเชิดชูเกียรติให้เป็น “บุคคลผู้ทรงคุณค่าในการส่งเสริมและพัฒนากีฬานักเรียนอาเซียน”
ด้านการพัฒนาการกีฬาขั้นพื้นฐาน และการจัดการพลศึกษานอกระบบโรงเรียน
ได้ริเริ่มและดำเนินการบูรณาการการดำเนินงานการส่งเสริมและพัฒนากีฬาขั้นพื้นฐาน และการจัดการพลศึกษานอกระบบโรงเรียน โดยดำเนินการจัดตั้ง “ศูนย์ส่งเสริมกีฬานักเรียน นักศึกษา เยาวชน และประชาชน          ในทุกชุมชนและหมู่บ้าน” นำกลยุทธ์ “Sports for all All for sports” มาใช้ในการดำเนินงาน โดยจัดให้มีการฝึกสอน ฝึกซ้อม และแข่งขันกีฬา ในศูนย์ส่งเสริมกีฬานักเรียน นักศึกษา เยาวชน และประชาชน ในทุกชุมชน          และหมู่บ้าน จัดให้มีเจ้าหน้าที่อาสาพัฒนาการกีฬา (อกฬ.) เป็นผู้รับผิดชอบในการฝึกสอน และดำเนินการในทุกตำบล จัดให้มีการส่งเสริมกีฬา ทดสอบสมรรถภาพทางกาย กิจกรรมนันทนาการ แก่ทุกเพศ ทุกวัย                  และทุกกลุ่มเป้าหมายทั่วประเทศ
ด้านการส่งเสริมและพัฒนากีฬามวลชน
จัดให้มีการส่งเสริมและพัฒนากีฬามวลชน ตามความต้องการทุกเพศ ทุกวัย ทุกกลุ่มอายุ และทุกพื้นที่ โดยจัดให้มีการฝึกสอน ฝึกซ้อม และการแข่งขันตามความต้องการ และความสนใจในทุกกลุ่ม จัดให้มีการแข่งขันกีฬาชาวไทยภูเขา กีฬาผู้สูงอายุ กีฬาชายแดนไทย-มาเลเซีย ไทย-ลาว ไทย-พม่า ไทย-กัมพูชา
ด้านการส่งเสริมและพัฒนากีฬาเพื่อความเป็นเลิศ
มีส่วนร่วมและรับผิดชอบดำเนินการส่งเสริมและพัฒนา เพื่อยกระดับมาตรฐานการกีฬาของชาติให้สูงขึ้นทุกๆด้าน จัดดำเนินการทำแผนก่อสร้างสนามกีฬาตำบล อำเภอ จังหวัด และภาค ให้เกิดขึ้นและกระจายในทุกภูมิภาค ปฏิรูปการบริหารจัดการและบูรณาการการทำงานร่วมกันของหน่วยงานที่รับผิดชอบทางด้านการกีฬา ให้เป็นไปอย่างมีประสิทธิภาพ และมีคุณภาพ
ด้านการส่งเสริมและพัฒนากีฬาอาชีพ
ดำเนินการส่งเสริม สนับสนุน และพัฒนากีฬาอาชีพในทุกมิติ โดยเฉพาะอย่างยิ่ง ได้มีส่วนรับผิดชอบในการตราพระราชบัญญัติส่งเสริมกีฬาอาชีพ พ.ศ. 2556 ริเริ่มดำเนินการจัดการแข่งขัน และเป็นประธานคณะกรรมการอำนวยการฟุตบอลลีกภูมิภาค
ด้านการส่งเสริมและเผยแพร่อุดมการณ์ด้านการกีฬา
ได้ดำเนินการให้ทุกภาคส่วนนำคุณประโยชน์ทางด้านการกีฬา เพื่อการพัฒนาคน สังคม และประเทศชาติ โดยมุ่งเน้นให้ทุกภาคส่วนเห็นคุณค่าของการกีฬา ภายใต้คำกล่าวที่ว่า “กีฬาสร้างคน คนสร้างชาติ” “เป็นนักกีฬาต้องเคารพกฎกติกา เป็นปวงประชาต้องเคารพกฎหมาย” “รู้แพ้ รู้ชนะ รู้อภัย” “เล่นกีฬาต้องมีศาสตร์ ชมกีฬาต้องมีศิลป์ เชียร์กีฬาต้องมีวัฒนธรรม”
ด้านการส่งเสริมและพัฒนานันทนาการ
ได้ให้ความสำคัญต่อการส่งเสริมและพัฒนานันทนาการที่มีต่อการพัฒนาคุณภาพชีวิตของประชาชน และความสงบสุขของสังคม โดยจัดให้มีแผนพัฒนานันทนาการแห่งชาติ ฉบับที่ 1 (พ.ศ. 2550 – 2554) ขึ้นเป็นฉบับแรก จัดให้มีการส่งเสริม สนับสนุน และจรรโลงกิจกรรมนันทนาการให้เกิดขึ้นทั่วประเทศ เพื่อให้เด็ก เยาวชน และประชาชน เห็นคุณค่าของกิจกรรมนันทนาการที่มีต่อการพัฒนาคุณภาพชีวิต จัดให้มีการฝึกสอน ฝึกซ้อม และแข่งขันกิจกรรมนันทนาการ อาทิ การประกวดร้องเพลง การประกวดดนตรีพื้นบ้าน การประกวดโปงลาง การประกวดวงโยธวาทิต จนได้รับรางวัลโครงการดีเด่นของชาติ สาขาเผยแพร่เกียรติภูมิของไทย ประจำปี พ.ศ. 2552              จากคณะกรรมการเอกลักษณ์ของชาติ สำนักนายกรัฐมนตรี
ด้านการส่งเสริมและพัฒนาทางด้านการศึกษา ศาสนา ศิลปวัฒนธรรม และสิ่งแวดล้อม
ได้ดำเนินการให้ความร่วมมือ ช่วยเหลือ สนับสนุน และเข้าร่วมกิจกรรมในการดำเนินงานด้านการศึกษา ศาสนา ศิลปวัฒนธรรม และสิ่งแวดล้อม ด้วยความมุ่งมั่น และศรัทธาเป็นอย่างดียิ่งโดยตลอด เป็นที่ประจักษ์         และยอมรับต่อสังคม และประเทศชาติเป็นอย่างดียิ่ง ยึดถือปฏิบัติตั้งแต่อดีตจนถึงปัจจุบัน เป็นที่ยอมรับแก่ประชาชนทั้งชาวไทย และชาวต่างประเทศ
นิวอิงแลนด์
นิวอิงแลนด์ (New England) เป็นเขตหนึ่งในสหรัฐอเมริกาตั้งอยู่ทางตะวันออกเฉียงเหนือของประเทศ โดยมีเมืองบอสตัน เป็นเมืองขนาดใหญ่ในเขต เขตนิวอิงแลนด์ประกอบด้วย 6 รัฐ ได้แก่ รัฐคอนเนตทิคัต รัฐนิวแฮมป์เชียร์ รัฐเมน รัฐแมสซาชูเซตส์ รัฐโรดไอแลนด์ และ รัฐเวอร์มอนต์ นิวอิงแลนด์มีทีมกีฬาที่สำคัญคือ นิวอิงแลนด์ เพทริออตส์ ทีมอเมริกันฟุตบอลจากเมืองฟอกซ์โบโร และทีมฟุตบอล นิวอิงแลนด์ เรฟโวลูชัน
ธนบัตร
ธนบัตร เป็นสิ่งที่เป็นตัวแทนในการแลกเปลี่ยน ซึ่งสามารถใช้ชำระหนี้ได้ตามกฎหมาย ธนบัตรจะใช้ควบคู่ไปกับเหรียญกษาปณ์ แต่โดยทั่วไปแล้วธนบัตรมักใช้สำหรับเงินจำนวนมาก ส่วนเหรียญกษาปณ์ใช้กับเงินจำนวนน้อย หรือเศษสตางค์
ในสมัยก่อน ค่าของเงินจะวัดโดยวัตถุที่นำมาใช้เป็นเงิน เช่น เบี้ย, เงิน หรือ ทอง แต่การถือวัตถุมีค่าเหล่านี้ออกไปจำนวนมากย่อมเป็นสิ่งที่ไม่สะดวกและเป็นอันตราย จึงใช้ธนบัตรเพื่อเป็นสื่อแลกเปลี่ยนแทน ธนบัตรเป็นเหมือนสัญญาว่าจะให้เงินไปจำนวนหนึ่ง ซึ่งภายหลังสามารถนำไปแลกคืนเป็นเงินหรือทองได้ ภายหลังจึงเป็นการแลกเปลี่ยนเพื่อสิ่งของและบริการ ไม่ต้องแลกเป็นเงินหรือทองอีก
ประวัติ
ประเทศไทยนำธนบัตรออกใช้เป็นครั้งแรกเมื่อ พ.ศ. 2445 ตามพระราชบัญญัติธนบัตรสยามรัตนโกสินทร ศก 121 โดยมีกระทรวงพระคลังมหาสมบัติ (กระทรวงการคลัง ในปัจจุบัน) เป็นหน่วยงานที่ทำหน้าที่ควบคุม ดูแล การสั่งพิมพ์และนำออกใช้ธนบัตรภายในประเทศ จนกระทั่ง มีการจัดตั้งธนาคารแห่งประเทศไทยขึ้นเมื่อพ.ศ. 2485 กิจการทั้งปวงและอำนาจในการดำเนินการเกี่ยวกับธนบัตร จึงถูกโอนมาอยู่ในความดูแลรับผิดชอบของธนาคารแห่งประเทศไทย ต่อมาเมื่อพ.ศ. 2512 ธนาคารแห่งประเทศไทย สามารถจัดตั้งโรงพิมพ์ธนบัตรขึ้นเป็นผลสำเร็จ จึงได้พิมพ์ธนบัตรขึ้นใช้เองภายในประเทศ ได้แก่ ธนบัตรแบบ 11 รวมทั้งแบบอื่น ๆ เป็นลำดับจนถึงปัจจุบัน
ก่อนที่จะมีการนำธนบัตรเข้ามาใช้ร่วมกับเงินตราชนิดอื่น ๆ ในระบบการเงินของประเทศ ชนชาติไทยได้ใช้หอยเบี้ย ประกับ (ดินเผาที่มีตราประทับ) เงินพดด้วง ปี้กระเบื้อง และเหรียญกษาปณ์เป็นสื่อกลางในการแลกเปลี่ยน จนกระทั่งในรัชกาลพระบาทสมเด็จพระจอมเกล้าเจ้าอยู่หัว มีการเจริญสัมพันธไมตรีกับต่างชาติและเปิดเสรีทางการค้า ทำให้เศรษฐกิจขยายตัวเพิ่มขึ้น จนไม่สามารถผลิตเงินพดด้วงซึ่งเป็นเงินตราหลักในขณะนั้นได้ทันต่อความต้องการ ทั้งยังมีผู้ทำเงินพดด้วงปลอมออกใช้ปะปนในท้องตลาด จนเป็นปัญหาเดือดร้อนกันทั่วไป ในพ.ศ. 2396 พระบาทสมเด็จพระจอมเกล้าเจ้าอยู่หัวจึงโปรดให้จัดทำเงินกระดาษชนิดแรกขึ้นใช้ในระบบเงินตราของประเทศ เรียกว่า หมาย
ต่อมาระหว่างพ.ศ. 2415 - 2416 ในรัชกาลพระบาทสมเด็จพระจุลจอมเกล้าเจ้าอยู่หัว เกิดปัญหาเหรียญกษาปณ์ชนิดราคาต่ำซึ่งเป็นเงินปลีกที่ทำจากดีบุกและทองแดงขาดแคลน ประกอบกับมีการนำ ปี้ ซึ่งเป็นเครื่องหมายที่ใช้แทนเงินในบ่อนการพนันมาใช้แทนเงินตรา ในพ.ศ. 2417 พระบาทสมเด็จพระจุลจอมเกล้าเจ้าอยู่หัว จึงโปรดให้จัดทำเงินกระดาษชนิดราคาต่ำเรียกว่า อัฐกระดาษ ให้ราษฎรได้ใช้จ่ายแทนเงินเหรียญที่ขาดแคลน แต่อัฐกระดาษก็ไม่เป็นที่นิยมใช้เช่นเดียวกับหมาย
เงินกระดาษชนิดต่อมา คือ บัตรธนาคาร ซึ่งธนาคารพาณิชย์ต่างประเทศสามธนาคารที่เข้ามาเปิดสาขาในประเทศไทย ได้แก่ ธนาคารฮ่องกงและเซี่ยงไฮ้ ธนาคารชาร์เตอร์แห่งอินเดีย ออสเตรเลีย และจีน และธนาคารแห่งอินโดจีน ได้ขออนุญาตนำบัตรธนาคารออกใช้ เมื่อพ.ศ. 2432, 2441, และ 2442 ตามลำดับ เนื่องจากในช่วงเวลานั้นรัฐบาลประสบปัญหาไม่สามารถผลิตเหรียญกษาปณ์ได้ทันต่อการขยายตัวของระบบเศรษฐกิจ
บัตรธนาคาร มีลักษณะเป็นตั๋วสัญญาใช้เงินชนิดหนึ่งที่ใช้อำนวยความสะดวกในการชำระหนี้ระหว่างธนาคารกับลูกค้า ดังนั้น การหมุนเวียนของบัตรธนาคารจึงจำกัดอยู่ในวงแคบเฉพาะบุคคลที่มีความจำเป็นต้องติดต่อธุรกิจกับธนาคารดังกล่าวเท่านั้น อย่างไรก็ดี บัตรธนาคารมีส่วนช่วยให้ประชาชนรู้จักคุ้นเคยกับเงินที่เป็นกระดาษมากขึ้น และเนื่องจากมีระยะเวลาการนำออกใช้นานกว่า 13 ปี (พ.ศ. 2432 - 2445) ทำให้การเรียกบัตรธนาคารทับศัพท์ว่า แบงก์โน้ต หรือ แบงก์ ในขณะนั้น สร้างความเคยชินให้คนไทยเรียกธนบัตรของรัฐบาลที่ออกใช้ในภายหลังว่า แบงก์ จนติดปากมาถึงทุกวันนี้
ขณะเดียวกันรัฐบาลในสมัยนั้นได้พิจารณาเห็นว่าบัตรธนาคารที่สาขาธนาคารพาณิชย์ต่างประเทศออกใช้อยู่ในขณะนั้น มีลักษณะคล้ายกับเงินตราที่รัฐบาลควรจัดทำเสียเอง ในพ.ศ. 2433 จึงได้เตรียมการออกตั๋วเงินของกระทรวงพระคลังมหาสมบัติ เรียกว่า เงินกระดาษหลวง โดยสั่งพิมพ์จากห้างกีเชคเก้ แอนด์ เดวรีเอ้นท์ ประเทศเยอรมนี จำนวน 8 ชนิดราคา เงินกระดาษหลวงได้ส่งมาถึงกรุงเทพฯ เมื่อพ.ศ. 2435 แต่เนื่องจากความไม่พร้อมของทางการในการบริหาร จึงมิได้นำเงินกระดาษหลวงออกใช้
จนกระทั่งพ.ศ. 2445 จึงเข้าสู่วาระสำคัญในการออกธนบัตร กล่าวคือ พระบาทสมเด็จพระจุลจอมเกล้าเจ้าอยู่หัว ได้มีพระบรมราชโองการให้ตรา พระราชบัญญัติธนบัตรสยาม รัตนโกสินทรศก 121 ขึ้นเมื่อวันที่ 24 มิถุนายน พ.ศ. 2445 อีกทั้งโปรดให้จัดตั้ง กรมธนบัตร ในสังกัดกระทรวงพระคลังมหาสมบัติ เพื่อทำหน้าที่ออกธนบัตรและรับจ่ายเงินขึ้นธนบัตร และเปิดให้ประชาชนนำเงินตราโลหะมาแลกเปลี่ยนเป็นธนบัตรตั้งแต่วันที่ 23 กันยายน พ.ศ. 2445 จึงนับว่าธนบัตรได้เข้ามามีบทบาทในระบบการเงินของไทยอย่างจริงจังนับแต่นั้นมา
การทัพฟิลิปปินส์ (ค.ศ. 1944–1945)
การทัพฟิลิปปินส์, ยุทธการที่ฟิลิปปินส์ หรือการปลดปล่อยฟิลิปปินส์(Filipino: Kampanya sa Pilipinas, Labanan sa Pilipinas & Liberasyon ng Pilipinas), (ปฏิบัติการทหารเสือที่ 1, 2, และ 3) (Filipino: Operasyon Mosketero I, II, at III), เป็นการทัพของสหรัฐและฟิลิปปินส์เพื่อที่จะเอาชนะและขับไล่กองทัพจักรวรรดิญี่ปุ่นที่ยึดครองฟิลิปปินส์ในช่วงสงครามโลกครั้งที่สอง กองทัพบกญี่ปุ่นได้เข้ายึดครองฟิลิปปินส์เอาไว้ทั้งหมดในช่วงครึ่งแรกของปี ค.ศ. 1942 การปลดปลดปล่อยฟิลิปปินส์ได้เริ่มต้นขึ้นด้วยการยกพลขึ้นบกที่เกาะเลเตย์ ทางด้านตะวันออกของฟิลิปปินส์ เมื่อวันที่ 20 ตุลาคม ค.ศ. 1944 กองทัพสหรัฐและเครือจักรภพ ฟิลิปปินส์ได้มีความคืบหน้าในการปลดปล่อนดินแดนและเกาะต่างๆ เมื่อกองทัพญี่ปุ่นในฟิลิปปินส์ได้รับคำสั่งให้ยอมจำนนจากกรุงโตเกียว เมื่อวันที่ 15 สิงหาคม ค.ศ. 1945 ภายหลังจากการทิ้งระเบิดปรมาณูบนแผ่นดินใหญ่ของญี่ปุ่นและโซเวียตบุกครองแมนจูเรีย
โรแลนด์
โรแลนด์ (Roland) ขุนนางแห่งบริตตานี่ เป็นอัศวินชาวแฟรงค์ ในชาร์เลอมาญ (Charlemagne) เขาถูกฆ่าในสงคราม Battle of Roncevaux Pass โดย Basque เมื่อ 15 สิงหาคม 778 ปีก่อนคริสตกาล คนในยุคนั้นได้อ้างถึงเขาในโน้ต Vita Caroli Magni ของ Einhard ซึ่งเป็นเรื่องราวเกี่ยวกับพระราชประวัติของพระเจ้า ชาร์เลอมาญ มันใช้เวลาหลายศตวรรษศกว่าที่เขาจะกลายมาเป็นที่นิยมในหมู่กวียุคกลางตอนปลาย เมื่อเวลาผ่านไปมีตำนานว่าที่ถูกแต่งเติมเกี่ยวกับเรื่องของเขาว่า เขากล่าวว่าเขาเป็นหลานชายของ ขุนนางแห่งอาณาจักรแฟรงค์ แต่ถูก Lady Bertha แม่ของเขาทิ้งให้อยู่อย่างขอทาน อาศัยอยู่ในถ้ำใกล้กับเมือง Sutri ในอิตาลี เมื่อเขาอายุได้ 12 ปี เขาจึงได้ทราบความจริงจากขุนนางในอาณาจักรแฟรงค์ จากการบอกเล่าทำให้โรแลนด์ผันชีวิตเข้าสู่ความกล้าหาญ ในการฆ่าผู้นับถือคริสต์ชั้นสูงจากแรงสนับสนุนของชาวอิสลาม ตามส่วนหนึ่งของเรื่องเล่าของฝรั่งเศสยุคกลาง เรื่องราวของโรแลนด์ถูกเล่าต่อมาในบทกลอนในศตวรรษที่11 ที่มีชื่อว่า Song of Roland เมื่อเขาพร้อมไปด้วยแตร Olifant และดาบที่ไม่บิ่นหักชื่อว่า Durandal จาก Orlando ที่เป็นเรื่องราวของเขาต่อมาในกลอนอิตาเลียน ซึ่งนำไปสู่โคลงชื่อ Orlando Furioso ของ Ludovico Aristoto และจาก จินตกวี “ไตรภูมิดานเต”  ที่แต่งโดยดานเตทำให้เห็นถึง สปิริตของโรแลนด์ในสวรรค์ของเทพเจ้าแห่งสงคราม ที่มีต่อผู้ที่ต่อสู้กับลัทธิความเชื่อ
ในเยอรมัน เมื่อเวลาล่วงเลย โรแลนด์กลายเป็นสัญลักษณ์ของอิสรภาพของเมื่อที่เติบโตจากขุนนางท้องถิ่น และในยุคกลางในยุโรปนั้น หลายๆ เมืองได้กล่าวถึงความดื้อดึงของโรแลนด์ รูปปั้นโรแลนด์ที่อยู่ด้านหน้าศาลากลางเมืองเบรเมน (Bremen) ในปี 1404 ถูกจารึกไว้ที่ศาลากลางเมืองว่าให้เป็นมรดกโลกจากองค์การยูเนสโกตั้งแต่ปี 2004 ในแคทาโลเนีย โรแลนด์หรือ Rotlla ที่คนแคทาโลเนียเรียกนั้น กลายเป็นผู้มีอำนาจลึกลับ สถานที่หลายแห่งในแคทาโลเนียทั้งเหนือจรดใต้จะมีชื่อที่เกี่ยวข้องกับ Rotlla
เกรวีหอมใหญ่
เกรวีหอมใหญ่ (onion gravy) เป็นเกรวีชนิดหนึ่งที่ใช้หอมใหญ่เป็นส่วนผสมหลัก โดยหอมใหญ่ที่นิยมนำมาใช้มีหลายชนิด บางสูตรจะเคี่ยวหอมใหญ่เพื่อให้เป็นสีน้ำตาลและมีรสหวาน เกรวีหอมใหญ่นิยมเสิร์ฟเคียงกับอาหารหลายชนิด เช่นสเต๊กเนื้อหมูหรือเนื้อวัว มีตโลฟ แฮมเบอร์เกอร์ ไส้กรอกและมันฝรั่งบด ฮอตดอก และเฟรนช์ฟรายส์  เป็นต้น นอกจากนี้ยังมีเกรวีหอมใหญ่แบบวีกัน และเกรวีหอมใหญ่แบบกึ่งสำเร็จรูปด้วย
วิญญาณ (เพลงของอภิวัชร์ เอื้อถาวรสุข)
"วิญญาณ" เป็นเพลงที่ 4 จากสตูดิโออัลบั้ม แสตมป์ ไซไฟ ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลงและสถาปนิกชาวไทย โดยมีพงษ์สิทธิ์ คำภีร์ เป็นนักร้องรับเชิญมาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายเมื่อวันที่ 30 มิถุนายน พ.ศ. 2557
เพลงนี้เป็นกระแสวิพากษณ์วิจารณ์อย่างมากทางโซเชียลเน็ตเวิร์ก ว่าคล้ายกับเพลง "I Won't Give Up" ของเจสัน มแรซ จึงมีการระงับการเผยแพร่เพลงนี้ในหลายๆช่องทาง จนต่อมาแสตมป์ได้ออกมาโพสต์ข้อความชี้แจงกรณีดังกล่าวลงในเฟซบุ๊ก และทางเลิฟอีส ได้เผยแพร่เพลงนี้ในเว็บไซต์ยูทูบเมื่อวันที่ 15 ตุลาคม พ.ศ. 2557
การตอบรับ
เพลง "วิญญาณ" ได้คว้าอันดับ 9 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์
มิสแกรนด์อินเตอร์เนชันแนล 2015
มิสแกรนด์อินเตอร์เนชันแนล 2015 (Miss Grand International 2015) เป็นการประกวดมิสแกรนด์อินเตอร์เนชันแนลครั้งที่ 3 จัดกิจกรรมเก็บตัวที่จังหวัดตราด และอำเภออัมพวา จังหวัดสมุทรสงคราม ซึ่งการประกวดรอบสุดท้ายถูกจัดขึ้นในวันที่ 25 ตุลาคม พ.ศ. 2558 ณ อินดอร์ สเตเดียม หัวหมาก กรุงเทพมหานคร โดยมีตัวแทนจากประเทศต่าง ๆ เข้าร่วมการประกวดทั้งสิ้น 78 ประเทศ
หลังเสร็จสิ้นการประกวด ผู้ที่ได้รับตำแหน่งมิสแกรนด์อินเตอร์เนชันแนล 2015 จะได้รับมงกุฎและสายสะพายจากดาเรียน ลิส ผู้ดำรงตำแหน่งมิสแกรนด์อินเตอร์เนชันแนล 2014 จากประเทศคิวบา ทั้งนี้ผู้ที่ได้รับตำแหน่งมิสแกรนด์อินเตอร์เนชันแนล 2015 นั้นต้องย้ายมาพำนักอยู่ในประเทศไทยตลอดช่วงเวลาที่ดำรงตำแหน่งเป็นเวลา 1 ปี เพื่อปฏิบัติภารกิจต่อต้านสงครามและความรุนแรงในทุกรูปแบบ ตามแคมเปญ "Stop the War and Violence" ของการประกวด
ผู้ได้รับตำแหน่งมิสแกรนด์อินเตอร์เนชันแนล 2015 คือ อาเนอา การ์ซิอา จากสาธารณรัฐโดมินิกัน ซึ่งเป็นตัวแทนจากสาธารณรัฐโดมินิกันคนแรกที่ชนะการประกวด แต่ภายหลังเธอถูกปลดออกจากตำแหน่ง ทำให้ แคลร์ เอลิซาเบธ พาร์กเกอร์ รองอันดับ 1 จากประเทศออสเตรเลีย ดำรงตำแหน่งแทน
ลำดับ
§ ได้รับการโหวตเข้ามาอยู่ใน 10 คนสุดท้าย
การประกวดชุดประจำชาติ
การประกวดชุดประจำชาติยอดเยี่ยมจะถูกจัดขึ้นในวันที่ 17 ตุลาคม พ.ศ. 2558 เวลา 19.00 - 21.00 น. ณ อุทยานพระบรมราชานุสรณ์ พระบาทสมเด็จพระพุทธเลิศหล้านภาลัย (อุทยาน ร.2) จังหวัดสมุทรสงคราม ผู้ชนะการประกวดชุดประจำชาติในครั้งนี้จะถูกประกาศชื่อในการประกวดรอบสุดท้าย
มิสป๊อปปูลาร์โหวต
ผู้ชนะรางวัลนี้ได้รับการโหวตจากแอพลิเคชั่นอย่างเป็นทางการของกองประกวด ซึ่งแตกต่างจากการประกวดใน 2 ครั้งที่ผ่านมาที่ใช้ระบบการโหวตผ่านเว็บไซต์ทางการของกองประกวด ในปีนี้ ผู้ที่ได้รับรางวัลมิสป๊อปปูล่าโหวตจะได้รับเงินรางวัลจำนวน USD 1000.00 และผ่านเข้าสู่รอบ 10 คนสุดท้าย (Top 10 finalists) โดยอัตโนมัติ ทั้งนี้ การโหวตมิสป๊อปปูล่า มีระยะเวลาในการโหวตทั้งสิ้น 6 สัปดาห์ โดยเปิดระบบการโหวตในวันที่ 14 กันยายน พ.ศ. 2558 เวลา 08.00 น. (GMT +7.00) ปิดระบบโหวตในวันที่ 25 ตุลาคม พ.ศ. 2558 เวลา 09.00 น. (GMT +7.00) โดย 2 สัปดาห์แรกของการโหวตจะมีการประกาศผู้ที่มีคะแนนโหวตสูงสุด 20 อันดับแรก โดยเรียงตามตัวอักษรของชื่อประเทศในภาษาอังกฤษ และไม่แสดงสัดส่วน/คะแนนที่ได้รับการโหวต ในวันจันทร์ เวลา 09.00 น. (GMT +7.00) และหลังจากสัปดาห์ที่ 3 เป็นต้นไป จะประกาศผู้ที่มีคะแนนโหวตสะสมสูงสุด 20 อันดับแรก ตามลำดับสัดส่วนคะแนน ผู้ที่มีคะแนนโหวตสะสมเป็นลำดับที่ 1 ณ เวลาที่ปิดระบบโหวตจะสามารถผ่านเข้าสู่รอบ 10 คนสุดท้ายของการประกวดโดยอัตโนมัติ
ผู้เข้าประกวด
77 ผู้เข้าประกวดที่ได้รับการยืนยัน:
การเข้าร่วมประกวดระดับนานาชาติในเวทีอื่น
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
ยูโกสลาเวีย
ยูโกสลาเวีย (Jugoslavija / Југославија, ; Jugoslavija, ; Југославија, ; ) เป็นชื่อของอดีตประเทศในคาบสมุทรบอลข่านและยุโรปกลางที่ดำรงอยู่ตั้งแต่ในช่วงศตวรรษที่ 20 ซึ่งก่อตั้งขึ้นภายหลังจากสงครามโลกครั้งที่หนึ่งยุติลงในปี ค.ศ. 1918 ภายใต้ชื่อ ราชอาณาจักรแห่งชาวเซิร์บ โครแอต และสโลวีน โดยการรวมตัวของรัฐแห่งชาวสโลวีน โครแอต และเซิร์บ (ตั้งอยู่ทางตอนใต้สุดของอดีตจักรวรรดิออสเตรีย-ฮังการี) พร้อมด้วยราชอาณาจักรเซอร์เบีย โดยเป็นสหภาพแห่งแรกที่สามารถรวมชาวสลาฟใต้ให้เป็นรัฐเอกราช ซึ่งแต่เดิมดินแดนแห่งนี้เคยเป็นส่วนหนึ่งของจักรวรรดิออตโตมันและออสเตรีย-ฮังการีมาหลายศตวรรษ สมเด็จพระเจ้าปีเตอร์ที่ 1 แห่งเซอร์เบียเป็นพระมหากษัตริย์พระองค์แรกแห่งราชอาณาจักร ราชอาณาจักรได้รับการยอมรับจากสากล เมื่อวันที่ 13 กรกฎาคม ค.ศ. 1922 จากการประชุมเอกอัครราชทูตในกรุงปารีส ชื่ออย่างเป็นทางการของราชอาณาจักรถูกเปลี่ยนเป็น ราชอาณาจักรยูโกสลาเวีย เมื่อวันที่ 3 ตุลาคม ค.ศ. 1929
ยูโกสลาเวียถูกยึดครองโดยฝ่ายอักษะ เมื่อวันที่ 6 เมษายน ค.ศ. 1941 ในปี ค.ศ. 1943 สหพันธ์ประชาธิปไตยยูโกสลาเวียได้จัดตั้งขึ้นโดยพลพรรคยูโกสลาเวีย ในปี ค.ศ. 1944 กษัตริย์ปีเตอร์ที่ 2 ซึ่งในขณะนั้นได้ลี้ภัยออกนอกประเทศ ได้ยอมรับรัฐบาลของพลพรรคว่าเป็นรัฐบาลที่ถูกต้องตามกฎหมาย ระบอบราชาธิปไตยถูกยกเลิกในเวลาต่อมาในเดือนพฤศจิกายน ค.ศ. 1945 ยูโกสลาเวียจึงเปลี่ยนชื่อเป็น "สหพันธ์สาธารณรัฐประชาชนยูโกสลาเวีย" ในปี ค.ศ. 1946 เมื่อมีการจัดตั้งรัฐบาลคอมมิวนิสต์ขึ้น ทำให้ได้รับดินแดนอิสเตรีย, รีเยกา, และซาดาร์จากอิตาลี ผู้นำของพลพรรคนามว่า ยอซีป บรอซ ตีโต ปกครองประเทศในฐานะประธานาธิบดีแห่งยูโกสลาเวียจนกระทั่งเขาเสียชีวิตในปี ค.ศ. 1980 ในปี ค.ศ. 1963 ประเทศได้มีการเปลี่ยนชื่ออีกครั้งเป็น "สหพันธ์สาธารณรัฐสังคมนิยมยูโกสลาเวีย" หรืออักษรย่อคือ (SFRY)
สหพันธ์สาธารณรัฐสังคมนิยมยูโกสลาเวียประกอบไปด้วยสาธารณรัฐย่อยทั้งหมด 6 แห่ง ได้แก่ สาธารณรัฐสังคมนิยมบอสเนียและเฮอร์เซโกวีนา (SR Bosnia and Herzegovina), สาธารณรัฐสังคมนิยมโครเอเชีย (SR Croatia), สาธารณรัฐสังคมนิยมมาซิโดเนีย (SR Macedonia), สาธารณรัฐสังคมนิยมมอนเตเนโกร (SR Montenegro), สาธารณรัฐสังคมนิยมเซอร์เบีย (SR Serbia), และสาธารณรัฐสังคมนิยมสโลวีเนีย (SR Slovenia) โดยเซอร์เบียยังประกอบไปด้วยจังหวัดปกครองตนเองสังคมนิยมอีก 2 แห่ง ได้แก่ วอยวอดีนา และคอซอวอ ซึ่งภายหลังจากปี ค.ศ. 1974 จังหวัดเหล่านี้ก็แทบจะมีสถานะเทียบเท่ากับสาธารณรัฐย่อยอื่น ๆ ในสหพันธ์แล้ว ภายหลังจากวิกฤตการณ์ทางเศรษฐกิจและการเมืองในช่วงทศวรรษที่ 1980 และการเติบโตขึ้นของลัทธิชาตินิยม, ยูโกสลาเวียจึงล่มสลายตามพรมแดนของสหพันธ์ โดยในช่วงแรกยูโกสลาเวียได้แตกออกเป็น 5 สาธารณรัฐ ซึ่งนำไปสู่สงครามยูโกสลาเวีย ที่เกิดขึ้นตั้งแต่ปี ค.ศ. 1993 จนสิ้นสุดในปี ค.ศ. 2017 เมื่อศาลอาญาระหว่างประเทศของอดีตยูโกสลาเวียได้จับกุมผู้นำทางการเมืองและทางทหารของอดีตยูโกสลาเวียในข้อหาอาชญากรรมสงคราม, การฆ่าล้างเผ่าพันธ์ุ, และ อาชญากรรมอื่นๆ ที่ก่อขึ้นระหว่างการเกิดสงคราม
มิกกี สกอตต์ลุนด์
มิกกี สกอตต์ลุนด์ (Micky Skottlund; 2 มกราคม ค.ศ. 1948 — ) เป็นนักยิงหน้าไม้ชาวสวีเดน ผู้ซึ่งเข้าแข่งขันให้แก่สโมสรหน้าไม้กอเทนเบิร์ก เขาเป็นแชมป์โลกใน ค.ศ. 2009 และ 2010 และเป็นแชมป์สวีเดนหลายสมัย รวมถึงเป็นแชมป์ยุโรปโดยเป็นผู้ชนะยูโรคัพและเวิลด์คัพหลายรายการ และเป็นหนึ่งในผู้ที่ได้รับการจัดอันดับที่ดีที่สุดของโลก นอกจากนี้ มิกกียังให้การฝึกสอนแชมป์สวีเดนและแชมป์โลกในการยิงหน้าไม้หลายราย มิกกีกลายเป็นแชมป์โลก (กลางแจ้ง 45, 55 และ 65 เมตร) จากผลการตัดสินของกรรมการที่เอนทรอนคาเมนโต ประเทศโปรตุเกส ในวันที่ 29 สิงหาคม ถึง 5 กันยายน ค.ศ. 2009 เขาได้รับรางวัล 2 เหรียญทอง จากการยิงเป้าและการชิงถ้วย โดยเป็นกีฬาสงครามทางจิตวิทยา ซึ่งผู้เล่นที่ดีที่สุด 8 คนจะจับคู่กัน และกำจัดผู้แพ้ให้ออกไป
ยูโกสลาเวีย
ภายหลังการล่มสลาย สาธารณรัฐมอนเตเนโกรและเซอร์เบียได้รวมกันและจัดตั้งสหพันธรัฐใหม่ นั่นก็คือ "สหพันธ์สาธารณรัฐยูโกสลาเวีย" (FRY) หรือที่รู้จักกันตั้งแต่ปี ค.ศ. 2003 จนถึง ค.ศ. 2006 ในชื่อ "ประเทศเซอร์เบียและมอนเตเนโกร" โดยเป็นรัฐที่กล่างอ้างว่าสืบทอดต่อจากสหพันธ์สาธารณรัฐสังคมนิยมยูโกสลาเวีย แต่การกล่าวอ้างถูกคัดค้านโดยอดีตสาธารณรัฐอื่น ๆ แต่ท้ายที่สุด เรื่องนี้ได้จบลงจากการยอมรับการตัดสินของคณะกรรมการอนุญาโตตุลาการยูโกสลาเวียเกี่ยวกับการสืบทอดรัฐยูโกสลาเวีย และในปี ค.ศ. 2003 ชื่ออย่างเป็นทางการก็ได้ถูกเปลี่ยนเป็นเซอร์เบียและมอนเตเนโกร ซึ่งต่อมารัฐแห่งนี้ได้ล่มสลายเนื่องจากการประกาศเอกราชของมอนเตเนโกรและเซอร์เบียในปี ค.ศ. 2006 พร้อมด้วยคอซอวอ โดยมีปัญหาข้อพิพาทเกี่ยวกับการประกาศเอกราชในปี ค.ศ. 2008
มิกกี สกอตต์ลุนด์
เขาเคยถูกตัดสินว่าใช้หน้าไม้ที่ใบอนุญาตหมดอายุ เมื่อครั้งที่เขาสาธิตการใช้หน้าไม้ผ่านทางโทรทัศน์ และใน ค.ศ. 1990 มิกกีต้องปิดร้านจำหน่ายอาวุธของตนเอง เนื่องด้วยถูกกล่าวหาว่าจำหน่ายหน้าไม้ผิดกฎหมาย โดยเขาได้รอให้เจ้าหน้าที่ของรัฐมายึดของเหล่านี้ไปในช่วงพิจารณาคดี ซึ่งเขาเองก็มีความสงสัยต่อกฎหมายอาญาอยู่ในระดับหนึ่ง
ยูโกสลาเวีย
การรวมตัวเป็นยูโกสลาเวีย
ชื่อรัฐที่รวมตัวกันในชื่อ ราชอาณาจักรแห่งชาวเซิร์บ โครแอต และสโลวีน กำเนิดขึ้นหลังการล่มสลายของจักรวรรดิออสเตรีย-ฮังการี ภายหลังสงครามโลกครั้งที่ 1
ราชอาณาจักรยูโกสลาเวีย (1918-1943)
โดยมีชื่อก่อนหน้านี้ว่า ราชอาณาจักรแห่งชาวเซิร์บ โครแอต และสโลวีน
ประเทศนี้ก่อตั้งขึ้นในปี 1918 ทันทีหลังสงครามโลกครั้งที่ 1 ในชื่อราชอาณาจักรเซิร์บ โครแอต และสโลวีเนีย โดยรัฐแห่งชาวสโลวีน โครแอต และเซิร์บ และราชอาณาจักรเซอร์เบีย เรียกกันโดยทั่วไปว่า "รัฐแวร์ซาย" ต่อมารัฐบาลได้เปลี่ยนชื่อประเทศซึ่งนำไปสู่การใช้ชื่อยูโกสลาเวียอย่างเป็นทางการครั้งแรกในปี 1929
สหพันธ์สาธารณรัฐสังคมนิยมยูโกสลาเวีย (1943-1992)
โดยมีชื่อก่อนหน้านี้ว่า สาธารณรัฐประชาธิปไตยยูโกสลาเวียและสหพันธ์สาธารณรัฐประชาชนยูโกสลาเวีย ตามลำดับ ถูกก่อตั้งขึ้นโดย จอมพล ยอซีป บรอซ ตีโต หลังกลุ่มชาวยูโกสลาฟที่ต่อต้านฝ่ายอักษะสามารถยึดประเทศของตนคืนได้ ซึ่งยูโกสลาเวียเป็นประเทศเดียวในยุโรปที่สามารถปลดปล่อยดินแดนส่วนใหญ่ในอาณาเขตของตนได้ โดยไม่มีประเทศอื่นช่วยเหลือ ซึ่งสามารถยึดคืนเซอร์เบียได้เมื่อปี ค.ศ. 1944 และยึดคืนยูโกสลาเวียทั้งหมดได้ในปี ค.ศ. 1945 สหพันธ์สาธารณรัฐประชาชาชนยูโกสลาเวียถูกก่อตั้งขึ้นเมื่อวันที่ 11 พฤศจิกายน ค.ศ. 1945 หลังกลุ่มแนวหน้าชาตินำโดยคอมมิวนิสต์ชนะการเลือกตั้ง และลงมติถอดบัลลังก์ของพระเจ้าปีเตอร์ที่ 2 โดยพระองค์ทรงปฏิเสธ แต่พระองค์ก็มิสามารถกระทำสิ่งใดได้เลย เนื่องจากตีโตได้กุมอำนาจเบ็ดเสร็จไว้หมดแล้ว
Rugodentus
Rugodentus เป็นสกุลของแมงป่องที่อยู่ในวงศ์ Rugodentidae มีเพียงสปีชีส์เดียวคือ Rugodentus keralaensis.
สปีชีส์ที่พบใน Kerala อินเดีย
ประเทศมอนเตเนโกรในโอลิมปิกเยาวชนฤดูร้อน 2010
ประเทศมอนเตเนโกร เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมอนเตเนโกรเป็นผู้ทำหน้าที่ในการส่งนักกีฬาเข้าร่วมแข่งขันจำนวน 22 คน ใน 5 ชนิดกีฬา ผลการแข่งขันครั้งนี้ประเทศมอนเตเนโกรไม่ได้รับเหรียญรางวัล
ว่ายน้ำ
ผลการแข่งขันดังนี้ :
กระบี่
กระบี่ อาจหมายถึง
Խ
Խխ Խ (ตัวเล็ก: խ, ชื่อในภาษาอาร์มีเนีย: խ) เป็นตัวอักษรตัวที่สิบสามของอักษรอาร์เมเนีย และมีค่าเป็น 40 ตัวอักษรนี้ใช้แทนเสียง [x], [χ]
ปาล์ม (พีดีเอ)
ปาล์ม (ภาษาอังกฤษ: Palm) คือเครื่องคอมพิวเตอร์พกพา ประเภทเครื่องช่วยงานส่วนบุคคลแบบดิจิทัล (พีดีเอ) ที่ทำงานบนระบบปฏิบัติการณ์ปาล์มโอเอส
ในวันที่ 28 เมษายน ค.ศ. 2010 ฮิวเลตต์-แพคการ์ด ซื้อบริษัทปาล์มมาในราคา 1.2 พันล้านดอลลาร์สหรัฐฯ แม้ว่าเฮชพีจะเก็บแบรนด์ปาล์มไว้ในระยะแรก แต่อุปกรณ์พีดีเอรุ่นใหม่ที่เฮชพีเปิดตัวในวันที่ 9 กุมภาพันธ์ ล้วนมียี่ห้อเฮชพี และปัจจุบันไม่มีอุปกรณ์ปาล์มอีกต่อไป
แฟรี่เทล ศึกจอมเวทอภินิหาร
แฟรี่เทล ศึกจอมเวทอภินิหาร Fairy Tail) เป็นการ์ตูนแนวแฟนตาซีโดยฮิโระ มะชิมะ ซึ่งมีชื่อเสียงจากผลงานเรื่อง เรฟ ผจญภัยเหนือโลก ในประเทศไทยได้ตีพิมพ์ลงในนิตยสารของสำนักพิมพ์วิบูลย์กิจ
โครงเรื่อง
เรื่องราวกล่าวขานถึงโลกในนิยายที่ชื่อว่า "เอิร์ทแลนด์" ดินแดนที่ไม่ว่าใครก็สามารถใช้เวทมนตร์ได้ แต่การจะใช้เวทมนตร์ได้จะต้องสังกัดกิลด์ที่ถูกต้องตามกฎหมายเสียก่อน ลูซี่ ฮาร์ทฟิเลีย เด็กสาวผู้ใฝ่ฝันอยากจะเป็นหนึ่งในสมาชิกของ แฟรี่เทล กิลด์จอมเวทที่ยิ่งใหญ่ที่สุดในขณะนั้น จึงได้เดินทางออกจากคฤหาสน์ฮาร์ทฟิเลียอันเป็นบ้านเกิด เพื่อตามหาความฝันของเธอ และนั่นจึงทำให้เธอได้พบกับ นัตสึ ดรากูนีล จอมเวทผู้ใช้เวทสังหารมังกรที่เดินทางตามหา อิกนีล มังกรที่เลี้ยงเขามาตั้งแต่เด็ก และ แฮปปี้ ประชากรเผ่าเอ็กซ์ซีดที่อพยพหนีมาตั้งแต่ยังไม่เกิดและได้มาอยู่กับนัตสึและทุกคนในแฟรี่เทล นัตสึ รู้สึกถูกชะตากับลูซี่มากจึงได้ชักชวนเธอเข้ากิลด์แฟรี่เทล ที่นั่นทำให้เธอได้พบกับสมาชิกหลักคนอื่น ๆ ของแฟรี่เทล อาทิ เกรย์ ฟูลบัสเตอร์ จอมเวทน้ำแข็ง เอลซ่า สการ์เล็ต จอมเวทที่แข็งแกร่งที่สุดของแฟรี่เทล และเวนดี้ มาร์เวล อีกหนึ่งจอมเวทสังหารมังกร และนั่นจึงทำให้เธอได้พบกับอีกด้านของการผจญภัยที่เธอไม่เคยได้สัมผัสมาก่อน
หลายการผจญภัยผ่านไป ในที่สุดเธอได้เข้าร่วมกิจกรรมใหญ่ของแฟรี่เทลอย่างการคัดเลือกจอมเวทระดับ S คนใหม่ นอกจากความท้าทายที่เธอไม่เคยเจอในการผจญภัยอื่น ๆ มาก่อน เหตุการณ์นั้นยังทำให้เธอได้พบกับความน่าสยดสยองของกิลด์แห่งความมืดอันดับหนึ่งของสมาพันธ์บาลามอย่าง กริมัวร์ฮาร์ท ที่นำโดยอดีตหัวหน้ากิลด์แฟรี่เทลคนก่อน ฟิลฮิโตะ เกโบลก์(เพรช) รวมถึงจอมเวทดำผู้ที่เป็นอมตะและคอยแสวงหาความตายอยู่ตลอด เซเรฟ ดรากูนีล และ แอคโนโลเกีย มังกรตัวสุดท้ายในโลกที่ตั้งต้นเป็นศัตรูของมนุษยชาต เหตุการณ์ครั้งนั้นแม้แฟรี่เทลจะเป็นฝ่ายชนะกริมัวร์ฮาร์ท แต่ก็มิอาจหลีกเลี่ยงโชคชะตาของแอคโนโลเกียได้ ท้ายที่สุดสมาชิกหลักของแฟรี่เทลทุกคนถูกผนึกเอาไว้ในเกาะศักดิ์สิทธิ์เทนโรวจิม่าเป็นระยะเวลา 7 ปี
หนึ่งปีผ่านไป นัตสึรวมกำลังคนก่อตั้งแฟรี่เทลขึ้นมาใหม่อีกครั้งโดยมีเอลซ่าเป็นหัวหน้ากิลด์ เอลซ่าตัดสินใจเข้าไปชิงตัวมาร์คารอฟออกมาจากอาราคิตาเซีย แต่ภารกิจนั้นกลับเป็นจุดชนวนสงครามระหว่างอัลบาเรซกับแฟรี่เทล เพราะเพียงแค่ต้องการ แฟรี่ฮาร์ท พลังเวทมนตร์อันไร้ขีดจำกัดของ เมวิส เวอร์มิลเลียน จอมเวทผู้ก่อตั้งแฟรี่เทล สมาชิกทุกคนจึงไม่มีทางเลือกนอกจากต้องต่อสู้กับกองกำลังที่แข็งแกร่งที่สุดเพื่อปกป้องผู้ก่อตั้งเอาไว้ให้ได้ แต่สุดท้ายเซเรฟก็ได้แฟรี่ฮาร์ทไปครอง นัตสึจึงไม่มีทางเลือกนอกจากฆ่าเซเรฟแม้นั่นจะทำให้ตัวเองต้องตายไปด้วยก็ตาม ด้านลูซี่ที่ได้ E.N.D มาอยู่ในมือ จึงตัดสินใจแก้ข้อความบางอย่างใน E.N.D เพื่อเปลี่ยนให้นัตสึกลับกลายจากปีศาจเป็นมนุษย์ธรรมดา นั่นจึงเป็นโอกาสเดียวที่ทำให้นัตสึเผด็จศึกสงครามนี้ได้สำเร็จ ท้ายที่สุดเซเรฟก็ตายตามความปรารถนา และเมวิสก็ตายตามไปด้วยเช่นกัน แต่ไม่กี่นาทีจากนั้นแอคโนโลเกียก็ปรากฏขึ้น พร้อมกับประกาศว่าจะล้างบางมังกรทั้งหมดในโลก จอมเวทสังหารมังกรทั้ง 7 จึงถูกดูดเข้าไปในร่างกายของแอคโนโลเกีย สมาชิกทั้งหมดจึงไม่มีทางเลือกนอกจากเอาชนะแอคโนโลเกียให้ได้เพื่อที่จะได้กลับไปยังอนาคตใหม่ที่วางไว้และพวกเขาก็ทำได้สำเร็จ
หลายปีผ่านไป แฟรี่เทลกลับคืนสู่ความสงบสุขดังเดิมอีกครั้ง พวกเขาจึงตัดสินใจออกเดินทางครั้งใหม่ สู่ภารกิจที่ไม่เคยมีจอมเวทคนใดทำสำเร็จแม้แต่คนเดียว นั่นคือการ ผนึกมังกรทั้ง 5 ที่ยังรับใช้ต่อแอคโนโลเกีย
เดอะมูฟวี่
แฟรี่เทล ศึกจอมเวทอภินิหาร เดอะมูฟวี่ ศึกจอมเวท พันธุ์มังกร
รับชมออนไลน์
ช่องทางการรับชมอนิเมะแฟรี่เทลแบบถูกลิขสิทธิ์มีดังนี้
Hadruridae
Hadruridae เป็นสกุลของแมงป่องที่อยู่ในวงศ์ Scorpiones.
สปีชีส์ในสกุล ได้แก่:
สาหร่ายสีเขียว
สาหร่ายสีเขียวเป็นสาหร่ายกลุ่มใหญ่ในส่วน Charophyta ที่พืชบก (Embryophyte) กำเนิดขึ้น สาหร่ายสีเขียวรวมสัตว์แส้ (flagellate) เซลล์เดียวและกลุ่ม (colony) ส่วนมากมีสองแฟกเจลลัมต่อเซลล์ ตลอดจนแบบกลุ่ม ทรงกลมหรือคล้ายเส้นด้าย และสาหร่ายทะเลที่เห็นได้ด้วยตาเปล่า ในอันดับ Charales ญาติใกล้ชิดที่สุดของพืชบก เกิดการเปลี่ยนสภาพของเซลล์เนื้อเยื่อสมบูรณ์ มีสาหร่ายสีเขียวราว 8,000 สปีชีส์ หลายสปีชีส์มีช่วงชีวิตส่วนใหญ่เป็นเซลล์เดียว แต่บ้างก็ก่อเป็นกลุ่ม (coenobia) สายเซลล์ยาว หรือสาหร่ายทะเลที่มองเห็นได้ด้วยตาเปล่าเปลี่ยนสภาพสูง
สมาพันธ์เวิลด์เกมส์นานาชาติ
สมาพันธ์เวิลด์เกมส์นานาชาติ (International World Games Association; IWGA) เป็นสมาคมระหว่างประเทศที่ได้รับการยอมรับจากคณะกรรมการโอลิมปิกสากล (IOC) ซึ่งจัดการแข่งขันกีฬาเวิลด์เกมส์ทุก ๆ 4 ปี
ประวัติ
สมาพันธ์เวิลด์เกมส์นานาชาติก่อตั้งเมื่อวันที่ 21 พฤษภาคม ค.ศ. 1980 (พ.ศ. 2523) ที่กรุงโซล ประเทศเกาหลีใต้ ภายใต้ชื่อ "สภาเวิลด์เกมส์" (World Games Council) โดยสหพันธ์กีฬานานาชาติ 12 องค์กรที่มีการเผยแพร่ทั่วโลกแต่ยังไม่ได้เป็นส่วนหนึ่งของการแข่งขันกีฬาโอลิมปิก
สมาชิกสหพันธ์
สมาชิก IWGA มี 37 สหพันธ์กีฬาระหว่างประเทศ ดังนี้
พรรคดวงดาวปฏิรูป
พรรคดวงดาวปฏิรูป (Reform Star Party; ภาษาอินโดนีเซีย: Partai Bintang Reformasi) เป็นพรรคการเมืองนิยมอิสลามในอินโดนีเซีย เดิมพรรคนี้เป็นขบวนการภายในพรรคสหพัฒนาการ ที่สนับสนุน ฮัมซะห์ ฮัซ รองประธานาธิบดีให้ขึ้นเป็นหัวหน้าพรรค ซึ่งได้ดำรงตำแหน่งระหว่าง พ.ศ. 2541 - 2546 แต่ล้มเหลวเพราะเขาไม่มีเวลาบริหารพรรคผู้นำขบวนการคือไซนุดดิน เอ็มซี ซึ่งเป็นครูสอนศาสนาและผู้นำส่วนกลางของพรรค เขาและสมาชิกพรรคที่ไม่พอใจได้วางแผนที่จะจัดตั้งพรรคใหม่ในชื่อพรรคสหพัฒนาการ-การปฏิรูป ต่อมา ไซนุดดีนได้ลาออกจากพรรคเมื่อ 8 มกราคม พ.ศ. 2545 และได้ตั้งพรรคใหม่เมื่อ 20 มกราคม พ.ศ. 2545 พรรคนี้ใช้สัญลักษณ์เหมือนพรรคสหพัฒนาการแต่ตัดดาว 5 ดวงออกไป แต่กฎหมายเลือกตั้งไม่อนุญาตให้ใช้ตราดังกล่าว ไซนุดดีนจึงเปลี่ยนชื่อพรรคเป็นพรรคดวงดาวปฏิรูปและใช้ตราใหม่
พรรคนี้มีความขัดแย้งภายในระหว่างไซนุดดีนและแซนัล มาอารีฟ ซึ่งเป็นผู้ร่วมก่อตั้งพรรคทั้งสองคน แซนัลได้เป็นหัวหน้าพรรค สมาชิกกลุ่มอื่นได้ออกจากพรรคและเข้าเป็นสมาชิกพรรคอื่น ไซนุดดีนเองไปรวมกับพรรคขบวนการอินโดนีเซียที่ยิ่งใหญ่ใน พ.ศ. 2549
พรรคนี้ได้รับเลือกตั้ง 14 ที่นั่งในการเลือกตั้ง พ.ศ. 2547 แต่ไม่ได้รับเลือกในการเลือกตั้ง พ.ศ. 2552
ข้าวจี่
ข้าวจี่ เป็นอาหารพื้นบ้านของภาคอีสานและภาคเหนือ ทำจากข้าวเหนียวนึ่งทาเกลือ ปั้นเป็นรูปกลมหรือรีเสียบไม้นำไปย่างบนเตาถ่าน ไฟอ่อนพอเกรียมนำมาชุบไข่ แล้วนำไปย่างใหม่จนเหลือง ดึงไม้ที่เสียบไว้ออก ยัดน้ำตาลอ้อยเข้าไปแทน น้ำตาลจะละลายเป็นไส้ และนิยมทำกันมากในช่วงเดือนสามของทุกปี ซึ่งจะมีการทำข้าวจี่ไปทำบุญในงานประเพณีบุญข้าวจี่ อาจเป็นเพราะข้าวเหนียวจะเสียเร็วในตอนกลางวัน สมัยก่อนข้าวเหนียวจึงถูกทำเป็นข้าวจี่แล้วห่อใบตองไปกินเป็นอาหารตอนทำนาหรือเดินทางไกล เพราะสามารถเก็บได้นานขึ้น
ทางภาคเหนือ มีข้าวจี่เช่นเดียวกับภาคตะวันออกเฉียงเหนือ แต่ไม่นิยมทำเป็นก้อนกลมหรือชุบไข่ แต่จะนำข้าวเหนียวทาน้ำมันหมู เกลือ และอาจสอดใส้น้ำพริกตาแดงหรือใช้ทาภายนอกก็ได้ เดือนสี่ทางภาคเหนือซึ่งตรงกับราว ๆ เดือนมกราคมของภาคกลาง (การนับเดือนของทางภาคเหนือจะเร็วกว่าภาคกลาง 2 เดือน) จะนำข้าวจี่กับข้าวหลามไปทำบุญตักบาตร เรียกว่า บุญข้าวจี่ข้าวหลาม ข้าวจี่อีกชนิดหนึ่งของทางภาคเหนือ เป็นการอุ่นข้าวเหนียวเปล่า มักจะทำกินกันตอนน้ำท่วม โดยการนำข้าวเหนียวสุกที่เหลือจากมื้อก่อนหน้า (เรียกว่า ข้าวเย็น) มาเสียบไม้ ปั้นแผ่ให้บาง ปิ้งไฟพอเกรียมนิดหน่อยให้อุ่นหอม นิยมกินกับปลากระดี่ที่ควักไส้แล้วเสียบไม้ตากแห้ง (เรียกว่า ฮ้าแห้ง หรือ ปลาร้าแห้ง) ปิ้งไฟให้กรอบเกรียม นำมาโขลกป่นให้ละเอียด ผสมเกลือป่นเล็กน้อย หากเป็นเกลือเม็ดก็โขลกให้ป่นพร้อมปลาไปเลย เก็บใส่กระปุกไว้เป็นกับข้าวได้นาน การจี่ในภาษาเหนือจะไม่เหมือนกับภาษากลาง ซึ่งแบบภาคกลางจะหมายถึงการนาบอาหารกับกระทะ ในภาษาเหนือจะเรียก นาบ
ประเทศลาวก็มีอาหารที่เรียกว่าข้าวจี่เช่นกัน ที่หลวงพระบางข้าวจี่คือขนมปังแท่งยาว ๆ แบบฝรั่งเศส นำมาผ่าซีก เสร็จแล้วนำไปใส่เครื่องเคียงต่าง ๆ เช่น แตงกวา ไข่เจียวตัดเป็นเส้น ๆ หมูยอ หมูหย็อง (คนลาวเรียกหมูฝอย) และปรุงรสด้วยซอสมะเขือเทศ ข้าวจี่ของลาวจะต่างจากข้าวจี่ทางภาคเหนือและอีสานของไทย
ชุมพร (แก้ความกำกวม)
ชุมพร อาจหมายถึง
พระเจ้าอีริคที่ 7 แห่งเดนมาร์ก
พระเจ้าอีริคที่ 7 แห่งเดนมาร์ก หรือเป็นที่รู้จักในพระนาม อีริคแห่งพอเมอเรเนีย (ค.ศ. 1381 หรือ 1382 - 24 กันยายน ค.ศ. 1459) ทรงเป็นประมุขผู้ปกครองสหภาพคาลมาร์ตั้งแต่ค.ศ. 1396 ถึง 1439 ทรงสืบบัลลังก์จากสมเด็จพระราชินีนาถมาร์เกรเธอที่ 1 แห่งเดนมาร์ก ผู้ทรงเป็นพระขนิษฐาในพระอัยยิกาของพระองค์ พระองค์ทรงถูกเรียกขานพระนาม อีริคที่ 3 ในฐานะพระมหากษัตริย์นอร์เวย์ (1389-1442) อีริคที่ 7 ในฐานะพระมหากษัตริย์เดนมาร์ก (1396-1439) และ อีริคที่ 13 ในฐานะพระมหากษัตริย์สวีเดน (1396-1434, 1436-39) ต่อมาทรงเป็นที่รู้จักในทั้งสามประเทศว่า อีริค อัลฟ์ พอมเมิร์น (Erik av Pommern) เป็นคำเหยียดหยามว่าพระองค์มาจากที่อื่น ในที่สุดกษัตริย์อีริคทรงถูกขับไล่ออกจากทั้งสามอาณาจักรของสหภาพ แต่ในค.ศ. 1449 พระองค์ทรงได้รับมรดกส่วนหนึ่งของดัชชีพอเมอเรเนีย และปกครองในฐานะดยุกจนกระทั่งสวรรคตในค.ศ. 1459
เบื้องหลังการสืบราชสันตติวงศ์
อีริคประสูติในปีค.ศ. 1381 หรือ 1382 ที่ปราสาทดาร์โลโว ดัชชีพอเมอเรเนีย (โปแลนด์) เดิมมีพระนามว่า บอกึสเลาว์ เป็นโอรสในวาร์ทิสเลาว์ที่ 7 ดยุกแห่งพอเมอเรเนียกับมาเรียแห่งเมคเลินบวร์ค-ชเวรีน
สมเด็จพระราชินีนาถมาร์เกรเธอที่ 1 แห่งเดนมาร์ก ผู้ปกครองราชอาณาจักรเดนมาร์ก นอร์เวย์และสวีเดน ทรงต้องการให้ราชอาณาจักรของพระนางรวมเป็นหนึ่งเดียวและมีความสงบสุข และทรงเตรียมการไว้เผื่อยามที่พระนางสวรรคต พระนางทรงเลือก บอกึสเลาว์แห่งพอเมอเรเนียเป็นรัชทายาทในราชบัลลังก์ของพระนาง เนื่องจากบอกึสเลาว์เป็นพระนัดดาของอิงเงอบอร์กแห่งเดนมาร์ก ดัชเชสแห่งเมคเลินบวร์ค (ค.ศ. 1347-1370) พระเชษฐภคินีของพระนาง
ในค.ศ. 1389 บอกึสเลาว์ถูกนำตัวมายังเดนมาร์กและได้รับการอภิบาลจากพระนางมาร์เกรเธอ พระนามได้ถูกเปลี่ยนเป็น อีริค เพื่อให้มีความเป็นวัฒนธรรมนอร์ดิกมากขึ้น ในวันที่ 8 กันยายน ค.ศ. 1389 พระองค์ได้รับเลือกให้เป็นพระมหากษัตริย์นอร์เวย์ที่ทิงในทร็อนไฮม์ พระองค์อาจได้รับการประกอบพิธีราชาภิเษกที่ออสโลในค.ศ. 1392 แต่กรณีนี้ยังเป็นที่ถกเถียง
ดยุกวาร์ทิสเลาว์ บิดาของกษัตริย์อีริคสิ้นพระชนม์ในช่วงพฤศจิกายน ค.ศ. 1394 ถึง 23 กุมภาพันธ์ ค.ศ. 1395 เมื่อวาร์ทิสเลาว์สิ้นพระชนม์ ตำแหน่งทั้งหมดจึงตกแก่อีริคซึ่งเป็นทายาท
ในค.ศ. 1396 พระองค์ได้รับการสถาปนาเป็นพระมหากษัตริย์เดนมาร์กและจากนั้นคือพระมหากษัตริย์สวีเดน ในวันที่ 17 มิถุนายน ค.ศ. 1397 พระองค์ประกอบพระราชพิธีราชาภิเษกเป็นพระมหากษัตริย์ในทั้งสามราชอาณาจักรนอร์ดิกที่มหาวิหารในคาลมาร์ ในขณะเดียวกันสนธิสัญญาจัดตั้งสหภาพได้ถูกร่างขึ้น และประกาศจัดตั้งสหภาพคาลมาร์อย่างเป็นทางการ แต่สมเด็จพระราชินีนาถมาร์เกรเธอยังทรงเป็นพระประมุขทางพฤตินัยของทั้งสามราชอาณาจักรจนกระทั่งพระนางเสด็จสวรรคตในค.ศ. 1412
อภิเษกสมรส
ในค.ศ. 1402 สมเด็จพระราชินีนาถมาร์เกรเธอทรงเจรจากับพระเจ้าเฮนรีที่ 4 แห่งอังกฤษเกี่ยวความเป็นไปได้ในการสร้างพันธมิตรระหว่างสหภาพนอร์ดิกกับราชอาณาจักรอังกฤษ ข้อเสนอเป็นการจัดพิธีเสกสมรสคู่ โดยกษัตริย์อีริคอภิเษกสมรสกับพระราชธิดาของกษัตริย์เฮนรี คือ เจ้าหญิงฟิลิปปาแห่งอังกฤษ และระหว่างพระราชโอรสของกษัตริย์เฮนรีคือ เจ้าชายแห่งเวลส์ หรือ พระเจ้าเฮนรีที่ 5 แห่งอังกฤษในอนาคต ซึ่งจะต้องเสกสมรสกับพระขนิษฐาของกษัตริย์อีริคคือ คาทารีนาแห่งพอเมอเรเนีย (ราวค.ศ. 1390-1426)
แต่พิธีอภิเษกสมรสคู่ก็ไม่เกิดขึ้น มีเพียงพิธีอภิเษกสมรสระหว่างกษัตริย์อีริคกับเจ้าหญิงฟิลิปปาแห่งอังกฤษเท่านั้นที่ประสบความสำเร็จในการเจรจา ในวันที่ 26 ตุลาคม ค.ศ. 1406 พระองค์อภิเษกสมรสกับเจ้าหญิงฟิลิปปา พระชนมายุ 12 พรรษาที่ลุนด์ การอภิเษกสมรสเป็นการสร้างพันธมิตรป้องกันระหว่างอังกฤษและเดนมาร์ก หลังจากสมเด็จพระราชินีฟิลิปปาสิ้นพระชนม์หลังค.ศ. 1430 กษัตริย์อีริคทรงคบหากับเซซิเลีย นางสนองพระโอษฐ์ในพระราชินีฟิลิปปา และนางกลายมาเป็นพระสนม จากนั้นได้เสกสมรสแบบต่างฐานันดร ความสัมพันธ์ดังกล่าวถือเป็นเรื่องอื้อฉาวและมีการยื่นคำร้องจากสภาอย่างเป็นทางการต่อพฤติกรรมของกษัตริย์
โรงเรียนภักดีชุมพลวิทยา
โรงเรียนภักดีชุมพลวิทยา เป็นโรงเรียนมัธยมศึกษาประจำอำเภอภักดีชุมพล จังหวัดชัยภูมิ ตั้งอยู่เลขที่ 154 หมู่ 3 บ้านเจาทอง ตำบลเจาทอง อำเภอภักดีชุมพล จังหวัดชัยภูมิ อยู่ในสังกัดสำนักงานเขตพื้นที่การศึกษามัธยมศึกษาเขต 30 สำนักงานคณะกรรมการการศึกษาขั้นพื้นฐาน กระทรวงศึกษาธิการ
พระเจ้าอีริคที่ 7 แห่งเดนมาร์ก
รัชกาล
ในช่วงต้นรัชกาล กษัตริย์อีริคทรงทำให้เมืองโคเปนเฮเกนเป็นทรัพย์สินของพระราชวงศ์เดนมาร์กในค.ศ. 1417 จึงเป็นการรับรองสถานะเมืองหลวงของเดนมาร์ก พระองค์ได้ริบสิทธิในการครอบครองปราสาทโคเปนเฮเกนจากบิชอปแห่งรอสคิลด์ และตั้งแต่นั้นมาปราสาทก็อยู่ภายใต้การครอบครองของพระองค์
กีฬาเคอร์ลิงในเอเชียนเกมส์ฤดูหนาว 2017
กีฬาเคอร์ลิงในเอเชียนเกมส์ฤดูหนาว 2017 เป็นการแข่งขันกีฬาเคอร์ลิงที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 18–24 กุมภาพันธ์ พ.ศ. 2560 โดยได้จัดขึ้นที่สนามกีฬาเคอร์ลิงซัปโปะโระ ซึ่งครั้งนี้จะมีการแข่งขันทั้งหมด 2 รายการ คือ ประเภททีมชาย และประเภททีมหญิง โดยครั้งนี้กีฬาเคอร์ลิงได้กลับมาแข่งขันอีกครั้ง หลังจากที่ไม่ได้บรรจุเข้าแข่งขันกีฬาเอเชียนเกมส์ฤดูหนาว 2011 ที่กรุงอัสตานา และกรุงอัลมาเตอ ประเทศคาซัคสถาน
โรงเรียนภักดีชุมพลวิทยา
ประวัติโรงเรียน
โรงเรียนภักดีชุมพลวิทยา เปิดทำการเรียนการสอน ครั้งแรกในวันที่ 16 พฤษภาคม 2533 ผู้ก่อตั้งโรงเรียน คือ นายอำนวย พลมณี ผู้อำนวยการโรงเรียนเจียงทองพิทยาคม ในช่วงแรกได้จัดตั้งเป็นโรงเรียนเจียงทองพิทยาคมสาขา ตามนโยบายขยายโอกาสทางการศึกษาและได้ทำการเรียนการสอนในสถานที่ของโรงเรียนบ้านเจาทอง ตำบลเจาทอง กิ่งอำเภอภักดีชุมพล จังหวัดชัยภูมิ ได้เปิดรับนักเรียน ม.1 จำนวน 2 ห้อง มีนักเรียน 75 คน กระทั่งสร้างอาคารเรียนชั่วคราวเสร็จจึงได้ย้ายสถานที่มาจัดทำการเรียนการสอนที่อาคารชั่วคราวที่สร้าขึ้นบริเวณที่ตั้งโรงเรียนในปัจจุบัน มีเนื่อที่ 49 ไร่ 2 งาน 80 ตารางวา และได้รับอนุมัติประกาศจัดตั้งเป็นโรงเรียนเอกเทศ เมื่อวันที่ 18 กรกฎาคม พ.ศ. 2534 และกรมสามัญศึกษาได้มีการแต่งตั้งให้ นางสาวศิริวรรณ สนั่นเมือง ศึกษานิเทศก์ จังหวัดชัยภูมิ มาดำรงตำแหน่ง ครูใหญ่และอาจารย์ใหญ่ โรงเรียนภักดีชุมพลวิทยา
พระเจ้าอีริคที่ 7 แห่งเดนมาร์ก
รัชกาล
จากแหล่งข้อมูลร่วมสมัย มีการบรรยายว่ากษัตริย์อีริคทรงมีความชาญฉลาด มีวิสัยทัศน์ ขะมักเขม้นและทรงมีความแน่วแน่ มีการบรรยายว่าทรงเป็นบุรุษที่มีเสน่ห์และตรัสด้วยถ้อยคำที่ไพเราะจากการที่เสด็จประพาสทั่วยุโรปครั้งใหญ่ในทศวรรษที่ 1420 แต่ในทางลบมีการบรรยายว่าพระองค์ค่อนข้างอารมณ์ร้อน ขาดแนวคิดทางด้านการทูตและทรงดื้อรั้นอย่างที่ควบคุมไม่ได้ สมเด็จพระสันตะปาปาปิอุสที่ 2 ขณะทรงเป็นบิชอปได้บรรยายถึงกษัตริย์อีริคว่า ทรงมี "พระวรกายงดงาม พระเกศาสีเหลืองอมแดง ใบหน้าแดง พระศอยาวแคบ...พระองค์ไม่ต้องการความช่วยใดๆ ทรงทำทุกอย่างด้วยพระองค์เอง พระองค์ทรงกระโดดขึ้นประทับหลังม้าโดยไม่ต้องเหยียบโกลน พระองค์สามารถดึงดูดผู้หญิงทุกคนได้ โดยเฉพาะองค์จักรพรรดินีที่ทรงโหยหาความรัก"
อุทยานแห่งชาติตาพระยา
อุทยานแห่งชาติตาพระยา ตั้งอยู่ในท้องที่อำเภอโนนดินแดง อำเภอบ้านกรวด อำเภอละหานทราย จังหวัดบุรีรัมย์ และอำเภอตาพระยา จังหวัดสระแก้ว เป็นอุทยานแห่งชาติลำดับที่ 82 ของประเทศไทย และเป็นส่วนหนึ่งของผืนป่าดงพญาเย็น-เขาใหญ่ซึ่งได้รับการขึ้นทะเบียนเป็นแหล่งมรดกโลกทางธรรมชาติ
ลักษณะภูมิประเทศ
อุทยานแห่งชาติตาพระยาตั้งอยู่บนเขตภูเขาสูงจากทิวเขาบรรทัดตลอดแนวจนไปถึงทิวเขาพนมดงรัก เป็นแนวเขตติดต่อระหว่างไทยกับกัมพูชาตั้งแต่หลักเขตประเทศที่ 24 ถึงหลักเขตที่ 28 วางตั้งในแนวทิศตะวันตกไปทิศตะวันออก สูงจากระดับน้ำทะเลประมาณ 206–579 เมตร ยอดเขาที่สูงที่สุดคือ ยอดเขาพรานนุช ความสูง 579 เมตรจากระดับน้ำทะเล มีความลาดชันเฉลี่ยทั้งพื้นที่ประมาณร้อยละ 35 บริเวณที่ตั้งอยู่ทางทิศตะวันออกเฉียงใต้ของที่ราบสูงโคราช ซึ่งมีความสูงเฉลี่ยประมาณ 100–200 เมตร จากระดับน้ำทะเล ประกอบด้วยเขาเขาวง เขาสะแกกรอง เขาบรรทัด เขาเนินหิน เขาพนมแม่ไก่ เป็นต้นน้ำลำธารของลำสะโดน ห้วยซับกระโดน ลำนางรอง ลำจันหัน ห้วยตรุมะเมียง ห้วยแห้ง ห้วยละหอกพลวง ห้วยดินทราย ห้วยนาเหนือ ห้วยพลู และห้วยเมฆา
พระเจ้าอีริคที่ 7 แห่งเดนมาร์ก
รัชกาล
ตั้งแต่ค.ศ. 1423 จนถึงเดือนพฤษภาคม ค.ศ. 1425 กษัตริย์อีริคเสด็จการจาริกแสวงบุญไปยังเยรูซาเลม หลังจากเสด็จพระราชดำเนินถึง พระองค์ได้รับการขนานพระนามให้เป็นอัศวินแห่งภาคีพระคูหาศักดิ์สิทธิ์โดยคณะฟรันซิสกัน ผู้พิทักษ์ดินแดนศักดิ์สิทธิ์ และในภายหลังพระองค์ก็ขนานนามให้แก่อีวาน อันซ์ ฟรันโคปัน พระสหายผู้ร่วมคณะจาริกแสวงบุญด้วย ในช่วงที่พระองค์เสด็จจาริกแสวงบุญ พระราชินีฟิลิปปาทรงดำรงเป็นผู้สำเร็จราชการแทนพระองค์ของทั้งสามอาณาจักรโดยบัญชาการจากโคเปนเฮเกน การปกครองของกษัตริย์อีริคเพียงพระองค์เดียวเกือบทั้งหมดได้รับผลกระทบจากความขัดแย้งกับเคานท์แห่งชอนบวร์คและฮ็อลชไตน์ พระองค์ทรงพยายามยึดคืนจัตแลนด์ใต้ (ดัชชีชเลสวิช) ซึ่งสมเด็จพระราชินีนาถมาร์เกรเธอทรงเคยเอาชนะได้มาแล้ว แต่กษัตริย์อีริคทรงเลือกใช้นโยบายการสงครามแทนการเจรจา ผลทีได้คือสงครามที่มีการทำลายล้างซึ่งไม่จบเพียงแค่พระองค์ไม่สามารถพิชิตจัตแลนด์ใต้ได้เท่านั้น แต่ยังนำไปสู่การสูญเสียพื้นที่จัตแลนด์ใต้ในส่วนที่พระองค์ครอบครองอยู่แล้วด้วย ในช่วงสงคราม พระองค์ทรงแสดงพลังและความหนักแน่นอย่างมากแต่ทรงขาดความเชี่ยวชาญเป็นสำคัญ ในค.ศ. 1424 คำตัดสินชี้ขาดของจักรวรรดิโรมันอันศักดิ์สิทธิ์โดยซีกิสมุนท์ กษัตริย์แห่งเยอรมนีที่ทรงยอมรับให้กษัตริย์อีริคเป็นผู้ปกครองโดยชอบธรรมตามกฎหมายของจัตแลนด์ใต้ คำตัดสินนี้ถูกละเลยโดยพวกขุนนางฮ็อลชไตน์ สงครามที่ยาวนานสร้างความตึงเครียดแก่เศรษฐกิจเดนมาร์กและเช่นเดียวกับความเป็นอันหนึ่งอันเดียวของแถบภาคเหนือ
กีฬาเคอร์ลิงในเอเชียนเกมส์ฤดูหนาว 2017
ประเทศที่เข้าร่วม
ในการแข่งขันกีฬาเคอร์ลิงครั้งนี้ มีประเทศเข้าแข่งขันทั้งสิ้น 6 ประเทศ
อุทยานแห่งชาติตาพระยา
ลักษณะภูมิอากาศ
สภาพภูมิอากาศโดยทั่วไปของภูมิภาคนี้ อยู่ภายใต้อิทธิพลของลมมรสุมตะวันออกเฉียงใต้ลมมรสุมตะวันออกเฉียงเหนือ ในช่วงฤดูลมมรสุมตะวันตกเฉียงใต้ ตั้งแต่กลางเดือนพฤษภาคมถึงเดือนตุลาคม ความชุ่มชื้นจะถูกพัดพามาจากทะเลอันดามันและอ่าวไทย จนทำให้พื้นที่บริเวณนี้ได้รับปริมาณน้ำฝนเฉลี่ยต่อเดือนวัดได้ระหว่าง 100 มิลลิเมตร ถึง 140 มิลลิเมตร ในฤดูลมมรสุมตะวันตกเฉียงใต้ ทิวเขาพนมดงรักจะปะทะกับลมมรสุม และทำให้ฝนตกในบริเวณด้านที่รับลมมากกว่าด้านไม่รับลม ฤดูกาลมี 3 ฤดู ได้แก่ สำหรับอุณหภูมิเฉลี่ยตลอดทั้งปีสูงสุดประมาณ 39.8 องศาเซลเซียส อุณหภูมิต่ำสุดประมาณ 14.3 องศาเซลเซียส
ด้านเศรษฐกิจ
จุดผ่อนปรนช่องสายตะกู ตั้งอยู่ที่บ้านสายโท 6 ใต้ เทศบาลตำบลจันทบเพชร อำเภอบ้านกรวด จังหวัดบุรีรัมย์ เป็นแหล่งค้าขายกับราชอาณาจักรกัมพูชา มีแผนจะเปิดเป็นจุดผ่อนปรนเร็ว ๆ นี้
พระเจ้าอีริคที่ 7 แห่งเดนมาร์ก
รัชกาล
การกระทำที่มองการณ์ไกลของกษัตริย์อีริคคือ ความพยายามเสนอสิทธิค่าใช้จ่ายเซาด์ (เออเรซุนด์โทลเดน; Øresundtolden) ในค.ศ. 1429 ซึ่งมีการบังคับใช้จนถึงค.ศ. 1857 เป็นการให้เรือทุกลำที่ต้องการเข้าหรือออกจากทะเลบอลติกโดยผ่านเดอะเซาด์ ("เออเรซุนด์") ต้องชำระค่าธรรมเนียมทุกลำ และเพื่อช่วยบังคับใช้แนวทางนี้ กษัตริย์อีริคทรงสร้างปราสาทครอนบอร์ก ซึ่งเป็นป้อมปราการขนาดใหญ่ทรงพลังตั้งอยู่บนส่วนที่แคบที่สุดของเดอะเซาด์ ในช่วงต้นทศวรรษที่ 1400 ส่งผลให้มีการควบคุมการเดินเรือทั้งหมดผ่านเออเรซุนด์และสร้างรายได้ที่มั่นคงให้แก่ราชอาณาจักรของพระองค์ให้มีความมั่งคั่ง และทรงทำให้เมืองเฮลซิงเงอร์มีการขยายตัวอย่างมาก สิ่งนี้แสดงให้เห็นว่าพระองค์สนพระทัยในการค้าขายและอำนาจทางทะเลของเดนมาร์ก แต่ก็เป็นการท้าทายอำนาจอื่นทางแถบทะเลบอลติก โดยเฉพาะเมืองสันนิบาตฮันเซอที่พระองค์ทรงสู้รบด้วย ตั้งแต่ค.ศ. 1426 ถึง 1435 พระองค์ทรงทำสงครามเดนมาร์ก-ฮันเซอ (1426-1435) พวกฮันเซอและพวกฮ็อลชไตน์โจมตีเมืองหลวงในการระดมยิงโคเปนเฮเกน (1428) ซึ่งกษัตริย์อีริคได้เสด็จออกจากโคเปนเฮเกน ส่วนพระราชินีฟิลิปปา พระมเหสีทรงพยายามป้องกันเมืองหลวง
ในช่วงทศวรรษที่ 1430 นโยบายของกษัตริย์ก็ล้มเหลว ในค.ศ. 1434 ชาวนาและคนงานเหมืองในสวีเดนได้เริ่มก่อจลาจลในระดับอาณาจักรและสังคม ซึ่งในไม่ช้ากลายเป็นเครื่องมือทางอำนาจของขุนนางสวีเดนทำให้กษัตริย์อ่อนแอลง กบฏเอ็งเงลเบรกท์ (ค.ศ. 1434-1436) นำโดยเอ็งเงลเบรกท์ เอ็งเงลเบรกท์สัน ขุนนางสวีเดน (ราวค.ศ. 1390-4 พฤษภาคม ค.ศ. 1436) ชาวสวีเดนได้รับผลกระทบจากการทำสงครามกับสันนิบาตฮันเซอ ซึ่งส่งผลกระทบต่อการค้าและเป็นอุปสรรคต่อการส่งออกสินค้าสวีเดนไปยังชเลสวิช, ฮ็อลชไตน์, เมคเลินบวร์คและพอเมอเรเนีย การก่อกบฏบั่นทอนความเป็นอันหนึ่งอันเดียวของสหภาพคาลมาร์ นำมาสู่การขับไล่กองทัพเดนมาร์กออกจากสวีเดนชั่วคราว ในนอร์เวย์ เกิดการกบฏเช่นกันในค.ศ. 1436 นำโดยอามุนด์ ซีเกิร์ดสัน โบลท์ (ค.ศ. 1400-1465) ทำให้เกิดการปิดล้อมเมืองออสโลและป้อมปราการอาเกิชฮืส แต่ก็มีการเจรจาสงบศึก
กษัตริย์อีริคทรงยอมจำนนต่อข้อเรียกร้องทั้งจากพวกฮ็อลชไตน์และสันนิบาตฮันเซอ ในเดือนเมษายน ค.ศ. 1435 พระองค์ลงพระปรมาภิไธยในสนธิสัญญาสันติภาพที่วอร์ดิงบอร์กกับสันนิบาตฮันเซอและฮ็อลชไตน์ ภายใต้ข้อกำหนดของสนธิสัญญา สันนิบาตฮันเซอได้รับการยกเว้นไม่ต้องเสียค่าธรรมเนียมสิทธิค่าใช้จ่ายเซาด์และดัชชีชเลสวิชถูกผนวกเข้ากับฮ็อลชไตน์
รัฐประหาร
เมื่อขุนนางเดนมาร์กต่อต้านการปกครองของพระองค์ในเวลาต่อมา และปฏิเสธที่จะให้สัตยาบันรับรอง บอกึสเลาว์ที่ 9 ดยุกแห่งพอเมอเรเนีย ซึ่งเป็นตัวเลือกของกษัตริย์อีริคให้เป็นผู้สืบทอดราชบัลลังก์เดนมาร์ก กษัตริย์อีริคเสด็จออกจากเดนมาร์กเพื่อตอบโต้การกระทำนั้นและเสด็จไปประทับถาวรที่ปราสาทวิสบอร์กในเกาะเกิตลันด์ ซึ่งทำให้เกิดการโค่นพระองค์ออกจากราชบัลลังก์ด้วยการรัฐประหารจากสภาเดนมาร์กและสวีเดนในค.ศ. 1439 ใน ค.ศ. 1440 ผู้สืบบัลลังก์ต่อจากอดีตกษัตริย์อีริคคือ คริสโตเฟอร์แห่งบาวาเรีย พระนัดดาของพระองค์ซึ่งได้รับเลือกจากทั้งเดนมาร์กและสวีเดน ในตอนแรกสภาริคสรัดในนอร์เวย์ยังคงจงรักภักดีต่อพระองค์ และต้องการให้พระองค์เป็นพระมหากษัตริย์นอร์เวย์ ในเดือนกันยายน ค.ศ. 1439 กษัตริย์อีริคพระราชทานยศ ดร็อทเซเต แก่ซิเกิร์ด จอนส์สัน โดยให้เขาปกครองนอร์เวย์ภายใต้พระปรมาภิไธยของพระองค์ แต่ด้วยกษัตริย์ทรงโดดเดี่ยวพระองค์เองอยู่ในเกิตลันด์ ขุนนางนอร์เวย์ก็รู้สึกเหมือนถูกบีบให้ปลดกษัตริย์อีริคจากการรัฐประหารเช่นกันในค.ศ. 1440 และพระองค์ถูกปลดอย่างเป็นทางการในค.ศ. 1442 เมื่อซิเกิร์ด จอนส์สันก้าวลงจากตำแหน่ง ดร็อทเซเต และคริสโตเฟอร์ได้รับการสถาปนาเป็นพระมหากษัตริย์
หลังการสวรรคตของกษัตริย์คริสตอฟเฟอร์ในค.ศ. 1448 กษัตริย์พระองค์ถัดไปเป็นพระญาติของอดีตกษัตริย์อีริค คือ คริสเตียนแห่งอ็อลเดินบวร์ค (โอรสในศัตรูของกษัตริย์อีริคช่วงต้นรัชกาล คือ ดีทริช เคานท์แห่งอ็อลเดินบวร์ค) ซึ่งได้สืบราชบัลลังก์เดนมาร์ก ในขณะที่คาร์ล คนุตสัน บอนเด ได้สืบราชบัลลังก์สวีเดน การแข่งขันระหว่างกษัตริย์คริสเตียนและกษัตริย์คาร์ลเพื่อแย่งชิงบัลลังก์นอร์เวย์จึงเกิดขึ้น ในค.ศ. 1450 กษัตริย์คาร์ลทรงถูกบังคับให้สละราชบัลลังก์นอร์เวย์แก่กษัตริย์คริสเตียน
แหล่งข้อมูล
1459
Belisariidae
Belisariidae เป็นสกุลของแมงป่องที่อยู่ในวงศ์ Scorpiones.
สปีชีส์ในสกุล ได้แก่:
ลอราตาดีน
ลอราตาดีน (อังกฤษ:Loratadine) เป็นยาที่ใช้รักษา โรคภูมิแพ้ (allergy) นำออกทำตลาดโดย เชอริ่ง  (Schering-Plough) มีชื่อทางการค้าหลายชื่อเช่น ขึ้นอยู่กับตลาด ถ้าทำตลาดโดย ไวเอต (Wyeth) จะใช้ชื่อว่า อะลาเวอร์ต (Alavert) และยังมีจำหน่ายในชื่อสามัญด้วย สารหลังถูกเผาผลาญ (metabolite) ชื่อ เดสลอราดีน (desloratadine)ก็มีจำหน่ายในท้องตลาดด้วยในชื่อตัวของมันเองคือ ลอราตาดีน ซึ่งถูกจัดอยู่ในประเภทยาหาซื้อง่ายOTC (over the counter) มีทั้งใน  USA และ UK  บางครั้งมีตำรับที่มีส่วนผสมของ ซูโดเอฟิดรีน(pseudoephedrine) อยู่ด้วยเพื่อให้มีผลในการรักษาการอุดตันของทางเดินหายใจ (decongestant aspect)โดยใช้เป็นยาสำหรับโรคหวัดและภูมิแพ้
ฝูเจี้ยน
ฝูเจี้ยน อาจหมายถึง
ไอโซซอร์ไบด์
ไอโซซอร์ไบด์(อังกฤษ:isosorbide) ใช้อ้างอิงถึง ยา สองตัวที่ใช้ในการรักษา อาการปวดเค้นหัวใจ(angina pectoris) คือ: และอาจอ้างถึงยาที่เป็นอนุพันธ์ของ ไอโซซอร์ไบด์ที่ใช้เป็นยาขับปัสสาวะ (osmotic diuretics) ด้วย
ภาษาไทปาว
ภาษาไทปาว ในเอกสารเวียดนามใช้เรียกแบบรวม ๆ กับไทกลุ่มอื่นว่า ท้ายห่างต่ง (Thái Hàng Tổng) เป็นภาษาหนึ่งในกลุ่มภาษาไท พบในประเทศเวียดนาม และประเทศลาว ในเวียดนามระบุว่า ท้ายห่างต่ง แบ่งออกเป็นสองสำเนียง คือ ไทปาว และไทญ้อ ส่วนประเทศลาวพบผู้ใช้ภาษาดังกล่าวที่เมืองคำเกิด เมืองปากกระดิง และเมืองเวียงทอง แขวงบอลิคำไซ ประเทศลาว